# Gener

El gener és el primer més de l'any. Comença onze dies després del solstici d'hivern i té 31 dies.

## Dites populars

* Any comencem, la fi vegem.
* A mig gener lloga jornaler.
* Al gener, tanca la porta i encén el braser.
* De geners n'hi ha hagut molts de bons; de febrers, no gaires.
* Feina de gener no la canviïs per diner.
* El gener és la clau de l'any.
* El gener és l'hereu de l'any, i el desembre, l'avi.
* El gener és el mes primer i de tots el més cavaller.
* El gener és el mes vertader perquè és el primer.
* El gener és un bon cavaller.
* Matiner de gener, gastador d'oli.
* Matiner de gener, que així que surt ja es pon.
* Mes de gener, mes malfeiner.
* Passat el gener lloga jornaler, que si feina vol fer no et doldrà el diner.
* Pel gener així que matineja ja vespreja.
* Pel gener, el millor ofici és pastisser.
* Refranys i geners són verdaders.
* Si al gener la merita va per l'horta, fes foc i tanca la porta.
* Si el gener no naixia l'any no s'acabaria.
* El sol de gener emmascara més que un carboner.
* Pel desembre i pel gener, no siguis matiner.

### Dites relacionades amb els arbres i la collita

* A pesar del gener floreix l'ametller.
* Flor de gener no omple el gener.
* Pel gener flors, pel maig dolors.
* Si pel gener veus terrejar, posa't a cantar, i si veus verdejar, posa't a plorar.
* Si vols ceba de diner, planta-la pel gener.
* Pel gener, el camp llaurar, la vinya podar i el vi trascolar.
* Vols conèixer el gener? Mira l'ametller.

### Dites relacionades amb el bestiar i els animals

* A mig gener, cada gallina al joquer.
* Ah gener, generot, que m'has mort les ovelles i l'esquellot.
* Besuc pel gener, menjar de cavaller.
* De gener a gener el lluç va bé.
* Gener florit, abellar ric.
* Mata el porc pel gener, si vols que es conservi bé.
* Pel gener, cada ovella amb son corder; si no a la tripa al braguer.
* Pollastre de gener, cada ploma val un diner.
    (var.) Gall de gener, cada ploma val un diner.
* Quan el mussol canta en gener, un altre hivern que ve.
* Segons sia el gener menjaràs el pa de l'any que ve.
* Si canta la granota pel gener, tanca el graner.
* Si el gripau canta pel gener un any de fam ve.

#### Dites relacionades amb els gats

Dites i refranys sobre els gats de gener:
* Gat de gener, ratador i mioler.
* Gats de gener valen molt diner.
* Gat miolador, gener a la porta.
* Pel gener, bodes de gats i marramaus pels terrats.
* Pel gener els gats al joquiner.
* Pel gener els gats cerquen muller.
* Pel gener i pel febrer marramaus fins al celler.
* Quan el gat miola, el gener s'acosta.

### Dites relacionades amb la lluna

Dites i refranys sobre la lluna de gener:
    Vegeu també: Lluna
* De la lluna del gener el cinquè dia veuràs quin any tindràs.
* De llunes, la del gener i la de l'agost també.
* Dels amors sempre el primer, i de llunes, la del gener.
* La lluna de gener fa sortir la formiga del formiguer.
* La lluna de gener i el sol d'agost són els millors de tots.
* Lluna de gener l'amor prevé.
* La lluna de gener la reina del cel és.
* La lluna de gener, pariona no té.
* La lluna de gener set virtuts té.
* Lluna nova de gener molta pluja duu al darrer.
* Les nits de gener les més clares i les més fredes de l'any solen ser.
* Pel gener mana la lluna i pel juliol mana el sol.
* Si vols cebes de diner sembra-les pel creixent de la lluna del gener.

### Dites relacionades amb la meteorologia

* Aigua al gener, tot l'any va bé.
* Aigua de gener, cada gota val un diner.
    (var.) Pluja de gener, cada gota val un diner.
* Aigua de gener omple bótes i graner, i la pica d'oli també.
* Aigua de gener, poc blat al graner.
* Gener abeurat, febrer gelat.
* Gener amarat, mig any assegurat.
* Gener eixut, tot l'any put.
* Gener mullat, bo per a la terra i mal per al ramat.
* El gener serè i gelador.
* El gener va gelar sa mare en el llevaner.
* Glaçades de gener la terra estoven bé.
* L'aigua del gener emprenya l'oliver.
* La neu al gener, s'hi asseu com un cavaller.
* Mes de gener, mes de geler.
* Moltes pluges en gener mala anyada solen fer
* Neu al gener, tot l'any va bé.
* No és bon gener si no es gela l'aigua en el calder.
* Pel gener es gelen les bledes al calder.
* La pluja de gener omple la bóta i el graner.
    (var.) Pluja de gener omple la tina i el graner.
* Pluja pel gener, blat a la sitja i vi al celler.
* Si glaça molt pel gener, vinga jeure i no fer res.
* Trons de gener, pagès, estintola el graner.
* Trons pel gener, desembarassa el graner.
* Si no plou pel gener, mal va el graner.

## Referències

* 1 2 Gelabert i Fiet, Eduard. «Vell i nou: refranys de ma terra». A: Cornellà de Llobregat: Història, Arqueologia i Folklore (en català). Barcelona: AGM, 1973, p. 158-171.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 Amades, 1982.
* 1 2 3 4 5 6 7 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 10 octubre 2024].
* 1 2 3 4 5 6 7 Amades, 1931, p. 28-30.
* ↑ Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 10 octubre 2024].
* 1 2 3 4 5 6 7 Cinc mil, 1965, p. 93-95.
* ↑ Amades, 1982, p. 298.
* ↑ Pàmies, Víctor. «Refranyer temàtic». L'autor. Arxivat de l'original el 1482295780. [Consulta: 1542217972].
* ↑ Parés i Puntas, 1999.
* 1 2 3 Amades, Joan. Vocabulari dels pastors (en català). Barcelona: Imprenta de la Casa de Caritat, 1932.
* 1 2 3 4 5 6 7 8 9 10 11 12 13 14 Alcover, Antoni M.; Moll, Francesc de B. «gener». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Amades, Joan. Vocabulari dels pastors (en català). Barcelona: Imprenta de la Casa de Caritat, 1932.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.